*24.9.2021*

InformationSnote

 For ‘NGO call for proposals’

Ligestilling og inklusion

og

Frie pluralistiske medier, digital modstandskraft og demokratisk teknologiudvikling’

September 2021

***Resumé:*** *Som en del af Naboskabsprogrammet ønsker Udenrigsministeriet at styrke indsatsen inden for to temaer: (i) Ligestilling og inklusion, og (ii) Frie pluralistiske medier og ’teknologi for demokrati’. Der kan højst ansøges om 17,5 mio. kr. til indenfor hvert tema og aktiviteterne skal som udgangspunkt gennemføres inden for perioden dec. 2021 til nov. 2024 (36 måneder). Geografisk skal aktiviteterne være ligeligt fordelt mellem Naboskabsprogrammets to bilaterale samarbejdslande, Ukraine og Georgien.*

*Med dette åbne ’call for proposals’ inviteres civilsamfundsorganisationer til at fremsende projektforslag inden for de to definerede temaer. Der forventes ydet bevilling til en, maksimalt to, ansøgninger inden for hvert af de to temaer.*

*Ansøgningerne skal udarbejdes i henhold til ’vejledningen for udarbejdelse af ansøgning’ (bilag 1) og være Udenrigsministeriet i hænde senest den 1. november 2021. Udenrigsministeriet afholder et informationsmøde torsdag den 7. oktober kl. 14.00 med henblik på at besvare spørgsmål i forbindelse med dette ’call-for-proposals’.*

1. **Baggrund: Naboskabsprogrammet til fremme af demokrati og menneskerettigheder**

Med Naboskabsprogrammet ønsker Danmark at bidrage til et mere fredeligt og stabilt Europa med frihed og fremgang. Det sker gennem støtte til udvikling af demokratiske samfund med ansvarlige myndigheder, et aktivt civilsamfund, frie medier samt frie og velfungerende markeder.

Naboskabsprogrammet har, i henhold til programmets forandringsteori[[1]](#footnote-2), et dobbelt langsigtet formål:

1. *Føre til mere fredelige og stabile lande, bidrage til Verdensmålene og*
2. *Bane vej for fremtidige muligheder for samarbejde med Danmark uden for de traditionelle udviklingssamarbejder.*

Indsatserne der støttes under dette ’Call-for-proposal’ skal bidrage til at fremme begge Naboskabsprogrammets langsigtede formål.

Ligestilling og inklusion

Ukraine og Georgien er – trods relativ stor andel af kvinder på arbejdsmarkedet og i uddannelse – kulturelt præget af rodfæstede patriarkalske holdninger og diskriminerende stereotyper vedrørende kønsopfattelser og kønsroller. Holdningerne og stereotyperne dominerer både i politik og i familien og begrænser kvinders deltagelse på arbejdsmarkedet og indflydelse i samfundet generelt. Vold mod kvinder er i visse områder stigende. Homofobi er udbredt og presset på seksuelle minoriteter stigende. LGBTI-rettigheder udstilles som modsætninger til traditionelle og religiøse værdier, og denne opfattelse understøttes af påvirkningskampagner fra Rusland om Vestens ’moralske forfald’ og degenerering.

Frie og pluralistiske medier

I både Ukraine og Georgien er medierne domineret af indflydelsesrige økonomiske aktører med stærke interesser i den politiske magt og i Georgien er de største mediehuse blevet en del af den politiske polarisering.

En nylig rapport fra Chatham House[[2]](#footnote-3) beskriver, hvordan en håndful oligarker i Ukraine sidder tungt på landets største medier, både fjernsyn, aviser, radio, nyhedssites og internet. Oligarkerne har herigennem også stor indflydelse på politik f.eks. valgkampagner, hvor adgangen til medier er afgørende. Medierne bliver således også et sted, hvor uvelkomne reformbestræbelser udfordres. Medieejerne bruger også deres kanaler til at beskytte sig mod konkurrence og udfordringer fra andre virksomheder og politikere og denne tendens til sammenblanding af interesser ses både på nationalt og lokalt plan. I Ukraine forsøger *Suspilne*, den offentlige tv- og radiostation, at skabe sig en plads i mediebilledet som uafhængig leverandør af nyheder, men den offentlige station har ikke ressourcer til at konkurrere i større stil.

I både Ukraine og Georgien er der mindre uafhængige medier – ofte internetbaseret – der søger at udfordre og skabe et alternativ til de støre mediehuse og TV-kanaler. Der er også initiativer i form af forslag til regulering og medielovgivning, der potentielt kan medvirke til at modvirke de oligarkkontrollerede mediers indflydelse. Samtidig findes en række undersøgende journalister, der søger at afdække korruption og magtmisbrug – hvilket kan føre til repressalier, i de værste tilfælde overfald og drab. Unge menneskers utraditionelle brug af medier ses som en mulighed for at skabe nye informationsstrømme, ligesom ældre menneskers brug af regionale medier kan være blive en konkurrent til de etablerede nyhedskanaler.

Digitale teknologier giver mulighed for at styrke demokratiet og de demokratiske processer, øge befolkningens deltagelse i det politiske liv og fremme menneskerettighederne. Det kan ske gennem digitale platforme og offentlig brug af teknologi (e-governance) mhp. at styrke gennemsigtighed (adgang til information) og engagement/deltagelse. Men de samme teknologier kan også anvendes til at indskrænke civilsamfundets råderum, begrænse frie ytringer og gennemføre politisk overvågning og registrering. Dertil kommer, at nye teknologier, inkl. SoMe, kan anvendes af autoritære regimer til at sprede mis- og desinformation. Den nye strategi for ’Danmarks Teknologiske Diplomati’ sætter netop fokus på bl.a. civilsamfundets digitale modstandskraft og på ansvarlig og demokratisk teknologiudvikling.

Udenrigsministeriet ønsker at fremme partnerskaber, der arbejder på at adressere ovenstående temaer med henblik på at bidrage til Naboskabsprogrammet overordnede formål. Indsatserne under dette ‘call for proposal’ skal fungere som et supplement til eksisterende programmer[[3]](#footnote-4) og – om muligt – bidrage med synergi i forhold til disse. Der vil blive lagt særligt vægt på, at partnerskaberne fremmer ’peer-to-peer’ samarbejde (twinning) mellem civilsamfund, kvindeorganisationer og mediefolk i Danmark og henholdsvis Ukraine og Georgien.

1. **Formål og prioriteter**
	1. **Formål**

Det overordnede mål med dette ’call-for-proposal’ er at understøtte konsolidering og fortsat udvikling af demokratiske samfund i Ukraine og Georgien med respekt for menneskerettighederne, en effektiv tredeling af statsmagten og stærke uafhængige kontrolinstanser, hvor en politisk engageret befolkning, et organiseret og uafhængigt civilsamfund samt frie medier kan holde myndighederne til ansvar – og sikre inkluderende samfund med ligestilling og anerkendelse af forskellighed.

* 1. **Strategiske prioriteter**

De strategiske prioriteter for hvert af de to områder ses herunder.

Projektansøgninger som indsendes til dette ’call-for-proposal’ skal, om muligt, adressere to eller flere af nedenstående prioriteter:

Ligestilling og inklusion

* Understøttelse af formulering og implementering af relevant lovgivning, der sikrer kvinders ligestilling og et inklusivt samfund uden skelen til køn – inklusiv ligestilling på arbejdsmarkedet og lige aflønning.
* Understøttelse af kvindegrupper og civilsamfundsgrupper, der arbejder med ligestilling og kønsspørgsmål og medvirker til en bred mobilisering/organisering for at ændre lovgivning, lovimplementering og myndighedshåndtering på ligestillingsområdet og dermed ændre de patriarkalske strukturer i samfundet.
* Understøtte initiativer og tiltag, der fremmer kvinders rolle i politik og i ledelsespositioner.
* Understøtter indsatser rettet mod vold mod kvinder
* Kampagner/informationsarbejde, der udfordrer en ekskluderende tankegang og kønsstereotype forestillinger – herunder hadske ytringer, vold og eksklusion af alternative kønsidentiteter og LGBTI-personers rettigheder.

Frie og pluralistiske medier - og civilsamfundets digitale modstandskraft og ansvarlig og demokratisk teknologiudvikling.

* Understøtte mindre, alternative/uafhængige og ’upcoming’ medier og mediefolk – ikke mindst i regionerne - med henblik på at bistå med at skabe kvalitetsindhold og økonomisk bæredygtighed/bæredygtige finansieringsmodeller.
* Understøtte medieorganisationer/CSO’er, der arbejder med medielovgivning og medieregulering (selvregulering)
* Understøtter organisationer og medier, der arbejder med bredere historiefortælling/dokumentarfilm/podcast, som alternativ til de store oligarkdominerede mediehuse.
* Understøtte undersøgende journalistik – nationalt og lokalt – med særlig henblik på at afdække den ’store’ korruption og oligarksystemet indflydelse [[4]](#footnote-5).
* Understøtte partnerskaber om udvikling af kanaler og veje for unge og unges medieproduktion
* Understøtte civilsamfundets digitale mobilisering og brug af digitale værktøjer til fremme af ytrings- og informationsfrihed, inddragelse i politiske processer og øget gennemsigtighed og ’accountability’.
* Beskyttelse af ’civic space’ og støtte til civilsamfundets digitale modstandsdygtighed. (f.eks. beskyttelse mod digitale angreb, mis- og desinformation gennemført af autoritære regimer, understøttelse af ’media and ’digital literacy’.)
* Understøtte initiativer til global internetfrihed og alliance på tværs af civilsamfund, medier regeringen og den private sektor (inkl. tech udbydere).

Tværgående prioritet: Fremme af twinning og ’peer-to-peer’ samarbejde mellem danske og ukrainsk/georgiske partnere

Det vil – med henvisning til det dobbelte langsigtet formål for naboskabsprogrammet – være en tværgående prioritet at fremme twinning og ’peer-to-peer’ samarbejde mellem danske og ukrainsk/georgiske partnere, der har potentiale til at række ud over den tidsbestemte projektperiode. I bedømmelse af projektforslagene vil der blive lagt vægt på følgende:

* At der identificeres partnere (i Danmark og Ukraine/Georgien), der har en egeninteresse i at udvikle samarbejde og udveksling, der er til gensidig gavn (hvorved bæredygtighed sandsynliggøres)
* At strategien for etablering af partnerskaber, der potentielt kan række ud over projektets tidsbegrænsning (og finansiering) beskrives.
* At der identificeres partnere (i Danmark og Ukraine/Georgien) der bredt repræsentere deres felt – og har ’rødder’ ud i samfundene (ikke bare samarbejde mellem ’eksperter’).
* At der involveres unge.
	1. **Budget og tidsramme**

Der kan højst ansøges om 17,5 mio. kr. under hvert tema. Der vil maksimalt blive ydet tilskud til to ansøgninger under hvert tema. Med henblik på at mindske administrationsomkostninger vil det have prioritet at yde bevilling til ét forslag (der, jævnfør nedenstående) kan involvere et konsortium. Der vil maksimalt blive ydet to bevillinger under hvert tema og der vil ikke blive ydet bevillinger under 5 mio. kr. Bevillingerne vil skulle anvendes indenfor 36 mdr. Under forudsætning af positivt resultat af review samt de bevilgende myndigheders godkendelse, vil indsatsen kunne forlænges.

**3. Ansøgning og bedømmelse**

**3.1 Krav til ansøger**

For at kunne ansøge under dette ’call-for-proposal’ skal ansøgeren/ansøgningen leve op til følgende kriterier:

1. Ansøgning kan fremsendes af en enkelt organisation (lead applicant) eller en organisation (lead applicant) der repræsentere et konsortium af organisationer. Den ansøgende organisation (lead applicant) skal være en NGO eller en selvejende organisation. Som deltagere i konsortiet eller som partnere kan indgå offentlige myndigheder og private virksomheder.
2. Ansøgeren (lead applicant) skal ved indsendelse af ansøgningen være modtager af Danida bistandsmidler. Dette skal sikre, at ansøgerne løbende bliver monitoreret i overensstemmelse med Udenrigsministeriets forpligtelser for finansielt tilsyn.
3. Ansøgeren (lead applicant) skal have demonstreret kapacitet til at administrere finansielle tilskud fra Udenrigsministeriet.
4. Ansøgeren (lead applicant) skal dokumentere, at projektet implementeres i samarbejde med lokale partnere i Ukraine og Georgien. En vurdering af de centrale lokale partnere skal bilægges ansøgningen (se anneks 1).
5. Ansøgeren skal have gennemført twinning-samarbejde mellem organisationer i Danmark og organisationer i partnerlande.

**3.2 Ansøgningsprocedure og udvælgelse**

Den ansvarlige partner (‘lead applicant’) skal indsende en detaljeret ansøgning (se bilag 1) inklusive følgende annekser: detaljeret beskrivelse af ansøgernes kapacitet fsva administration af bistandsmidler, en vurdering af de centrale lokale partnere, erfaringer med twinning-samarbejde, results framework, risks matrix og detaljeret budget.

Onsdag den 7. oktober 2021 kl. 14.00 afholder Udenrigsministeriets et [virtuelt] informationsmøde, hvor der vil være mulighed for at stille spørgsmål til Informations Noten. Tilmelding eunstud@um.dk. Nærmere oplysninger og gengivelse af spørgsmål og svar på mødet på <https://um.dk/da/danida/samarbejspartnere/civ-org/stoetteform/tematiske-ngo-runder/ngo-call-for-proposals/>

Såfremt der skulle opstå spørgsmål efter informationsmødet, rettes de skriftligt til Udenrigsministeriet på eun@um.dk. Svarerne bliver herefter offentliggjort på Udenrigsministeriets hjemmeside <https://um.dk/da/danida/samarbejspartnere/civ-org/stoetteform/tematiske-ngo-runder/ngo-call-for-proposals/> og er tilgængelige for alle ansøgere.

Ansøgningsfristen er klokken 12.00 mandag den 1. november 2021. Ansøgningen skal sendes i pdf-format til EUN: eun@dk.um med kopi til mogblo@um.dk og vibmor@um.dk.

**Ansøgningerne vurderes udelukkende på baggrund af de indsendte projektdokumenter og annekser.** Det er helt afgørende, at ansøgningen rummer al information, der er påkrævet for udvælgelsesprocessen.

Ansøgningerne vurderes af et vurderingsteam i Udenrigsministeriet efter følgende fremgangsmåde:

1. Først vurderes det, om ansøgningen lever op til de formelle krav, og om ansøgningen er inden for rammerne af dette ’call for proposals’, jf. afsnit 3.1. Hvis ansøgningen ikke lever op til disse krav, vil den blive diskvalificeret.
2. Hvis ansøgningen lever op til kravene, vil den få point jf. kriterierne beskrevet i afsnit 3.4.
3. Hvis den samlede pointscore er under 60, vil ansøgningen blive diskvalificeret
4. Udenrigsministeriet vil foretage den endelige udvælgelse og ansøgningsgodkendelse ud fra vurderingsteamets indstilling og pointscoren for ansøgningen. Udenrigsministeriet vil informere ansøgerne (lead applicants) om resultatet i november 2020 og vil desuden give en kort begrundelse for vurderingen.

**3.3 Administration og dialog med Udenrigsministeriet**

Dette ‘call for proposals’ og de efterfølgende projektbevillinger vil blive administreret af Kontoret for Europæisk Naboskab (EUN).

Bevillingen vil blive administreret i overensstemmelse med retningslinjer for enkeltprojekter se: [Enkeltprojekter (um.dk)](https://um.dk/da/danida/samarbejspartnere/civ-org/adm-ret/tilskudsforvaltning/enkeltprojekter/)

De udvalgte ansøgere (lead applicants) vil have konsultationer med EUN/ambassaden i Kiev hvert halve år om fremdrift, læring, resultater og synergier. Dette sker bl.a. for at sikre synergi med de øvrige indsatser under Naboskabsprogrammet.

**3.4 Bedømmelseskriterier**

Ansøgninger, der lever op til de formelle krav, vil blive vurderet på baggrund af nedenstående kriterier.

Udenrigsministeriets afgørelse vil altid være udtryk for en helhedsvurdering af ansøgningen.

|  |  |  |
| --- | --- | --- |
| **Nr.** | **Kriterium** | **Vægt** |
| a. | Ansøgernes erfaring og faglige in-house ekspertise samt eksisterende partnerskaber og samarbejdsrelationer på det tematiske indsatsområde. | 0-15 point |
| b. | Ansøgernes erfaring med at håndtere tilskud fra Udenrigsministeriet (herunder professionel forberedelse, result-based management, kapacitet og tilgang til international koordinering.)  | 0-15 point |
| c. | Kvalitet/realisme i beskrivelsen af projektets forandringsteori / results framework på det tematiske område:* At der beskrives en klar og logisk sammenhæng mellem analyse af konteksten, kortlægning af relevante ’stakeholders’, input/aktiviteter, outputs og outcomes.
* At risici og imødegåelse af disse er velbeskrevet.
 | 0-20 point  |
| d. | Kapacitet til, og kvalitet/realisme i beskrivelse af, inddragelse af lokale partnere i Ukraine og Georgien (og partneres evne og vilje til at øver indflydelse og gøre en forskel i forhold til de definerede outcome/outputs).  | 0-20 point |
| e. | Kapacitet til, og kvalitet/realisme af beskrivelse af, inddragelse af danske partnere i twinning-samarbejde med partnere i Ukraine og Georgien. | 0-20 point |
| f. | Kapacitet og strategi til sikring af synergi med eksisterende danske indsatser på det tematiske område (gennem naboskabsprogrammet eller gennem programmer finansieret gennem f.eks. strategiske partnerskaber eller partnerskaber gennem CISU. | 0-10 point |
| **I alt** |  | **Max 100 point** |

**Anneks 1**

**Format for detaljeret ansøgning**

Thematic NGO Call for Proposal on

Gender Equality and inclusion/

Free media and Tech for Democracy

PROJECT PROPOSAL[[5]](#footnote-6)

(Max. 15 pages excl. annexes)

|  |
| --- |
| Information about THE Organisation applying (Lead applicant) |
| Name |  |
| Address |  |
| Contact personNameE-mailPhone |  |

|  |
| --- |
| Basic INFORMATION ABOUT THE PROJECT |
| Project title |  |
| Objective and Outcomes |  |
| SDG-alignment *Please specify relevant targets and indicators*  |  |
| Total amount (DKK) |  |
| Amount per year (DKK) |  |
| Main partners |  |
| Geographical location |  |
| Start date and duration (months) |  |

|  |
| --- |
| Name of consortium partners (if relevant) |
|  |  |
|  |  |
|  |  |

|  |
| --- |
| Detailed information about the project |
| 1. Overall PROJECT Description |
| * How is the project aligned with the objectives and priority issues described in the CfP?
* What kind of change does the project intend to bring about?
* How does the project relate to the needs of the recipient country and beneficiaries as reflected in local thematic analyses, strategies, plans and policies?
* How is the project harmonized with other relevant development initiatives and investments? What is the potential for synergy benefits?
* How is the project aligned with the overall priorities and strategic planning of the applying organisation?
* How is the project aligned with relevant Sustainable Development Goals (SDGs)?
 |
| 2. CAPACITY (Operational and Financial) |
| * Presentation of lead applicant’s capacity, including compliance with relevant Danida Aid Management Guidelines.
* Brief presentation of other projects/programmes with relevance to the project.
* Description of the comparative advantage of the organisation applying in relation to the project, including previous experience with the proposed type of actions as well as documented relevant experience, capacity and expertise.
 |
| 3. Project Design |
| * What is the Theory of Change (ToC)/intervention logic behind the project?
* What kind of specific results at activity/output and outcome level are expected to bring about the intended change?
* How does the project Results Framework targets and indicators reflect the causalities and logic of the ToC/intervention logic?
* Analysis of the problems involved and the capacities of the relevant stakeholders.
* How does the project present and analyze risk and risk mitigation?
* A clear presentation of the budget (output based), making it possible to discern how efficient the project is in achieving its objectives and targets.
* How will the project results be monitored, documented, reported and evaluated?
* Description of the exit strategy in relation to project activities.
* Sustainability of the project in terms of continuation of intervention benefits?
* Clear and detailed description of project management set-up, including reporting, division of labour and flow of funds to local partners.
 |
| 3. Local PARTNERSHIPs |
| * Presentation of planned local partners and description/assessment of their will and ability to facilitate change relevant for the project objectives (to be elaborated in annex: ‘Partner Description and Assessment)
* Presentation of proposed roles and division of labour between the organization applying, the local partner and other stakeholders.
* Strategies for capacity development of local partners.
* Preliminary figure and description of the proportion of the budget to be transferred to partners and used locally.
* Description of local partners
 |
| 4. Twinning and peer-to-peer cooperation with Danish partners |
| * Describe potential Danish partners, which will be involved in twinning and peer-to-peer cooperation.
* Assess the self-potential interest of the Danish partners to entering into twinning with Ukrainian and Georgian partners (and assessment of the long-term sustainability of such partnership).
* Describe/assess Danish Partners capacity to help facilitate change in areas relevant for the project objectives.
* Assess the popular foundation of the Danish Partners – and their ability to ‘rooting’ the partnership in Danish society.
 |
| 5. Synergy with existing interventions |
| * How is the project harmonized with other relevant development initiatives in the thematic area (included Danish funded engagements and partnerships)?
* To what extent will the project develop synergy to existing Danish funded engagements and partnerships?
* Describe mechanisms for coordination and exchange of experience (if relevant).
 |
| 6. INFORMATION ACTIVITY  |
| * Presentation of planned information and outreach activities in Denmark.
 |

**Mandatory Annexes:**

1. An output based Budget.
2. A Results Framework, detailing outputs, outcomes and impact and their corresponding targets (yearly and end-of-project), indicators and means of verification (maximum three outcomes with maximum three outputs each). The results framework should be simple, yet comprehensive with few and simple but SMART (Specific, Measurable, Achievable, Relevant and Time-bound) indicators.
3. A Risk Management Matrix.
4. A Partner Description and Assessment (of key Ukrainian and Georgian partner(s))
5. Documentation clearly confirming that the Lead Applicant has undergone a formal Danida partner capacity assessment within the last five years and thus live up to the Danida Aid Management Guidelines.
6. Documentation demonstrating selected relevant examples of communication and information activities undertaken by the Lead Applicant within the last five years.

**Anneks 2:**

**Oversigt over eksisterende programmer**

1. Bilaterale indsatser under Naboskabsprogrammet
	1. Ligestilling og inklusion
* [UN Women (Ukraine)](https://openaid.um.dk/da/projects/DK-1-271685)
* [Council of Europe – Fight against discrimination and hate speech (Georgien)](https://openaid.um.dk/da/projects/DK-1-271652)
	1. Frie pluralistiske medier og teknologi og demokrati.
* [Hromadske (TV) (Ukraine)](https://openaid.um.dk/da/Projects/DK-1-268559)
* [Detector Media (Ukraine)](https://openaid.um.dk/da/projects/DK-1-268559)
* [IMS ’Upload – connecting new media talents to their audiences’ (Ukraine)](https://openaid.um.dk/da/projects/DK-1-285948)
* [Europe Foundation. Støtte til civilsamfund og frie medier (Georgien)](https://openaid.um.dk/da/projects/DK-1-266200)
* [EUACI – European Anti-Corruption Initiative (Ukraine)](https://euaci.eu/) [(Link til Open-Aid)](https://openaid.um.dk/en/projects/DK-1-282651)
1. Civilsamfundssamarbejde og regional indsatser
* Bevillinger gennem SPA partnere og [CISU bevillinger](https://landeprofiler.cisu.dk/)

Aktiviteter under [Den Ny Demokratifond](https://um.dk/da/danida/samarbejspartnere/civ-org/stoetteform/puljeordninger/den-ny-demokratifond/)

1. Se: ’Den Strategiske Ramme”: <https://ukraine.um.dk/da/danida/naboskabsprogrammet/> [↑](#footnote-ref-2)
2. ‘*Ukraine’s system of crony capitalism. The challenge of dismantling ‘systema’’.* John Lough, Chatham House, Juli 2021 [↑](#footnote-ref-3)
3. Naboskabsprogrammet er designet med 2 tematiske programmer: 1) at fremme menneskerettigheder og demokrati, samt 2) at styrke bæredygtig inklusiv økonomisk vækst og der er etableret en række stærke delprogrammer i Ukraine og Georgien, som bliver implementeret af stærke internationale organisationer (UNDP, UN-Women, ILO, CoE og EU m.fl.). Ved denne implementeringsmodalitet har man sikret en tæt monitorering fra de internationale partnere, der har stærke landerepræsentationer. Herved har man imidlertid samtidig mistet muligheden for at bringe de mange danske civilsamfundsorganisationer, som har omfattende erfaringer i regionen, i spil og man har ikke bidraget til Naboskabsprogrammets andet langsigtede målsætning om at skabe samarbejdsrelation mellem danske og naboskabspartnere, der rækker ud over de konkrete bistandsprojekter (påpeget af ’Mid-term review’ af Naboskabsprogrammet 2019).

Geografisk fokuserer Naboskabsprogrammet aktuelt på de to af de seks naboskabslande, der i 2017 var længst fremme i forhold til en demokratisk udvikling - Ukraine og Georgien. [↑](#footnote-ref-4)
4. Jævnfør: ‘*Ukraine’s system of crony capitalism. The challenge of dismantling ‘systema’’.* John Lough, Chatham House, Juli 2021 [↑](#footnote-ref-5)
5. “[HOW WE PROCESS PERSONAL INFORMATION](http://um.dk/da/om-os/kontakt/udenrigsministeriets-privatlivspolitik)” [↑](#footnote-ref-6)